# Comemorarea eroilor căzuți pe câmpurile de luptă din prunișor în 1944

La împlinirea a 8 decenii de la începutul celui de-al Doilea Război Mondial, unde pe câmpurile de luptă de la Prunișor au căzut foarte mulți militari, preotul paroh împreună cu credincioșii parohiei au organizat un eveniment comemorativ în cadrul căruia s-au evidențiat mai multe aspecte cu privire la desfășurarea bătăliilor de pe Valea Crișului Alb.

Comemorarea bravilor eroi s-a desfășurat după cum urmează:

1. Prezentare Power-Point care a fost realizată de către prof. drd. Roșu- Drăgan Denis Alexandru și studentul Valea Cristian Valentin creionând cele mai importante momente cuprinse în intervalul zilelor de 17-19 septembrie 1944, precum și începând cu anul 1984 când s-a derulat câțiva ani la rând un proiect foarte frumos, cinstirea eroilor de către urmașii acestora și ridicarea monumentului din centrul satului dedicat acestora.
2. Concert patriotic susținut de către Grupul Catehetic “Sf. Stelian” al parohiei Prunișor, dirijat de către doamna preoteasă, învățătoare Ramona Adela Avram.
3. Slujba de pomenire în fața monumentului eroilor din centrul satului.

Luptele de la Prunișor împotriva armatelor germano-maghiare, unde elevii Școlii de ofițeri nr. 2 din Ineu,  elevii  Școlii de ofițeri nr. 2 din Bacău, Regimentul 85 Infanterie, Regimentul 93 Infanterie, Regimentul 38 Artilerie și Compania de Grăniceri au opus rezistență celor care doreau să ne cucerească pământul sfânt.

În această bătălie, și-au pierdut viața foarte mulți oameni, printre care  elevi și tineri  ai Școlii de ofițeri de rezervă nr. 2 din Bacău, care și-au sacrificat tinerețea vremelnică, pentru tinerețea veșnică, pe care oamenii acestui sat o pomenesc neîncetat, prin respectul și recunoștința pe care o dedică acestor eroi.

Evenimentul spiritual-patriotic s-a încheiat cu o agapă frățească.

**CINSTE BRAVILOR EROI!**

**Pr.dr. Florin Ioan Avram**